OpenLLM-France/wikimedia huggingface dataset:
# Salamandrina

Salamandrina és un gènere d'amfibis urodels de la família Salamandridae amb dues espècies endèmiques d'Itàlia.

## Característiques

Són salamandres menudes que fan uns 10 cm de llargada màxima contant la cua i duen una marca de color groguenc al cap que li dona el nom. Són les úniques salamandres europees amb 4 dits en totes les seves potes.
La cua és gairebé cilíndrica, té una cresta afilada per la part superior i inferior, i representa 3/5 parts de la longitud de l'animal.

## Distribució i hàbitat

Viuen entre la molsa, a la vora de rierols d'aigua neta, on acudeixen les femelles a pondre els ous a principis de la primavera. És molt sensible a la contaminació de l'aigua i tan delicada que és millor no manipular-la gaire, car basta tenir-la a la mà un temps perquè es mori. Es troba als Apenins, a la península itàlica, a altituds entre 200 i 700 m. És estrany veure'n durant l'estiu i més freqüent durant l'hivern.

## Alimentació

Surten de nit per caçar petits insectes (especialment formigues) i aranyes, que constitueixen la seva dieta.

## Taxonomia

El gènere Salamandrina inclou dues espècies:
* Salamandrina perspicillata (Savi, 1821)
* Salamandrina terdigitata (Bonnaterre, 1789)

## Referències

* ↑ «AmphibiaWeb.org - Salamandrina terdigitata» (en anglès). [Consulta: 1r agost 2016].
* ↑ Lanka, Václav. Anfibios y reptiles (en castellà). 2a edició. Madrid: Susaeta, 1991, p. 32-33.
* ↑ Salamandrina - Amphibiaweb
* Andreas Nöllert i Christel Nöllert: Die Amphibien Europas. – Franckh-Kosmos, Stuttgart, 1992. ISBN 3-440-06340-2
             A Wikimedia Commons hi ha contingut multimèdia relatiu a: Salamandrina
# Can Bigues

Can Bigues és una obra del municipi de Granollers (Vallès Oriental) protegida com a bé cultural d'interès local.

## Descripció

Es tracta d'un edifici d'habitatges amb una paret mitgera i dues façanes alineades a dos carrers, coronades per un ràfec i amb presència d'una coberta plana.
Les obertures, llevat de la porta d'accés, són planes, amb un gran balcó corregut de façana a façana seguint la línia de la cantonada. Els balcons estan sostinguts per grans cartells. A la part de darrere de la casa hi ha un petit pati amb una gran porta d'entrada per als carruatges. A la clau de la porta principal hi ha una gran cartel·la amb un cap de lleó i una conxa.

## Història

El 1715 hi havia a Granollers 337 cases velles i 82 de deshabitades, la qual cosa significa que, tenint en compte que els habitant devies esser uns 2.000, que els límits de la parròquia eren els del municipi, i que la zona emmurallada es tancava per la part sud de la ciutat amb la capella de Sant Cristòfol, aquesta devia esser una casa aïllada en una zona de camps de conreu propera a l'esmentada capella.

## Referències

* 1 2 3 «Can Bigues». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Yablochkina (cràter)

Yablochkina és un cràter d'impacte en el planeta Venus de 64,3 km de diàmetre. Porta el nom d'Alexandra Yablochkina (1866-1964), actriu russa, i el seu nom va ser aprovat per la Unió Astronòmica Internacional el 1985.

## Referències

* ↑ «Yablochkina». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Fernando Peralt Montagut

Fernando Peral Montagut (Barcelona, 28 de gener de 1937 - València, 30 d'abril de 2017) fou un historiador valencià, pioner en l'estudi de l'esport, especialment el futbol, en terres valencianes. Col·laborà al periòdic Los Deportes i va dedicar llibres al València CF, Llevant UE, Hèrcules CF, Vila-real CF, Onda, Gandia, Ontinyent i Bunyol. Destaca la Història del Futbol Valencià, amb informació dels equips valencians que havien participat en competicions no-regionals. En el moment del seu falliment, el València CF li va rendir homenatge i l'equip va jugar un partit de lliga amb braçalet negre.

## Referències

* ↑ «Luto en el fútbol valenciano por Fernando Peralt». Superdeporte, 30-04-2017.
* ↑ «El fútbol valenciano despide a Fernando Peralt». Las Provincias, 01-05-2017.
* ↑ Del Olmo, José. «Obituario: Fernando Peralt Montagut (1937-2017)». Cuadernos de futbol, 89, 01-07-2017. [Consulta: 26 juliol 2018].
* ↑ «El Valencia CF rinde homenaje a la familia del historiador valenciano Fernando Peralt». València CF, 11-05-2017. Arxivat de l'original el 2018-07-26. [Consulta: 26 juliol 2018].
# Macrià Menor

Macrià Menor (en llatí Macrianus Iunior) va ser un dels trenta tirans que menciona Trebel·li Pol·lió a la Historia Augusta.
Quan Valerià I va iniciar la guerra contra Pèrsia va donar el comandament de l'exèrcit al seu pare Macrià Major, però com a resultat de la seva mala direcció la campanya va acabar amb la captura de l'emperador pel rei persa Sapor I l'any 260.
Llavors Macrià i el prefecte Balista van reagrupar les restes de l'exèrcit i van celebrar una conferència amb l'estat major. Van decidir de rebutjar les reclamacions al tron de l'efeminat Gal·liè fill de Valerià, i que Macrià assoliria la porpra. Macrià va renunciar al tron per la seva edat, però la va acceptar pels seus fills Quiet i Macrià Menor.
Macrià Major va deixar el govern d'Orient al seu fill Quiet i va marxar amb Macrià Menor cap a Occident. A la frontera entre Tràcia i Il·líria es van trobar amb les forces dirigides per Aureol, i pare i fill van ser derrotats i morts l'any 262.
El seu nom segons les monedes era Τ. Φ. ΙΟΥΝ. ΜΑΚΡΙΑΝΟΣ, Titus Fulvius Junius Macrianus, o bé M. ΦΟΣ. ΜΑΚΡΙΑΝΟΣ Marcus Fulvius Macrianus. Alguns historiadors, com ara Joan Zonaràs, diuen que el nom del pare era Acrinus i el del fill Macrianus.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 886.
# Cal Frare (Sant Julià de Ramis)

Cal Frare o Cal Ferrer és una masia al veïnat d'Olivars (municipi de Sant Julià de Ramis, (el Gironès)) protegida com a bé cultural d'interès local.
És una masia de planta baixa i pis, teulat a doble vessant amb ràfec de sis filades, tres de planes en dent de serra i tres de teula girada. La façana està orientada a solana, amb porta de llinda plana i data de 1584. La llinda plana de l'entrada té gravat: "REAFELLIS SININOL ME FESIT - iii MENSIS Iunyiu any 1584.
A sobre hi ha una finestra de llinda plana bisellada i ampit de motllures. A la seva esquerra hi ha una finestra de llinda plana datada el 1621, fruit d'una ampliació. A la façana s'han afegit cossos de galliners. És curiós trobar una masia de formes tan pures. A l'interior, els baixos tenen les quadres i la cuina, el pis de dalt la sala i les cambres. És de tres crugies perpendiculars a façana, amb escala al mig i tocant a nord.

## Referències

* 1 2 «Cal Frare». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 novembre 2015].
# Sant Valentí de Mur

Sant Valentí de Mur era una església del terme de Mur, actualment pertanyent al municipi de Castell de Mur, del Pallars Jussà.
Les ruïnes de la capella de Sant Valentí de Mur són dalt d'un turó al nord-oest, uns 10 minuts a peu del castell de Mur. Pertanyia a la col·legiata de Santa Maria de Mur.
Era una església romànica d'una sola nau, amb absis semicircular. Només en queden unes rengleres, però el traçat dels murs permet de veure'n perfectament la planta.

## Bibliografia

* BURON, Vicenç. Esglésies i castells romànics del Pirineu català i Andorra: Guia. Tremp: Garsineu Edicions, 1994 (Biblioteca pirinenca; 10). ISBN 84-88294-28-X.

## Enllaços externs

* Institut Cartogràfic de Catalunya; el nom no consta en el mapa
# Senna

«Senna» té aquests significats:
* Senna (documental), documental guanyador al BAFTA al millor documental.
* Senna (gènere), gènere de plantes amb flor de la família de les fabàcies;
* Migdal-Senna, vila israelita;
* Biografies:
** Ayrton Senna, pilot de Fórmula 1 brasiler;
** Bruno Senna (São Paulo, 1983), pilot de Fórmula 1 brasiler, nebot de Ayrton Senna;
** Marcos Antonio Senna da Silva conegut com a Marcos Senna (São Paulo, 1976), futbolista hispano-brasiler.

## Vegeu també

* Sena (desambiguació)
# Can Poi (Argentona)

Can Poi és una obra d'Argentona (Maresme) protegida com a Bé Cultural d'Interès Local.

## Descripció

Xalet monumental de tres cossos, planta baixa i dos pisos, amb una torre campanar de quatre pisos, amb un rellotge a cada costat. La casa fou reformada totalment el 1916.
La façana destaca per les finestres bessones neoromàniques del segon pis, igual que les de la torre. Les portes del primer pis, que donen a un gran balcó, estan recobertes per la seva part superior per una imposta neogòtica.
El coronament és molt espectacular, en forma arrodonida, amb molts relleus, i amb les inscripcions J.V. (J. Vila) i l'any 1916, fent referència al seu primer propietari.
De l'interior destaca el saló que hi ha entrant a la dreta, que conserva els terres i una porta noucentista, l'escala d'accés als pisos, amb bonic treball de forja a la barana, i tots els terres del primer pis, també d'inicis del segle xx.
A la banda de ponent hi ha una senzilla casa de pagès, de tres cossos i dos pisos, amb teulada a dues aigües i frontó lateral, construït el 1925.

## Referències

* 1 2 3 4 5 «Can Poi». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2020].
# Yacatecuhtli

Yacatecuhtli (en nàhuatl: yacatecuhtli 'Senyor del nas' yacatl, nas; tecuhtli, senyor), a la mitologia mexica és el déu del comerç, patró dels mercaders i de l'intercanvi, principalment en els viatges comercials; el seu símbol és el "feix de vares" format per la unió dels bastons dels caminants i el nas. Era un dels déus ancians. Déu dels mercaders i els viatgers, per la qual cosa els asteques li oferien esclaus com a sacrifici per satisfer-lo i assegurar-se la seva felicitat. Se'l representa amb un nas prominent, que servia de guia als viatgers.

## Referències

* ↑ Cecilio Agustín Robelo. Biblioteca Porrúa. Imprenta del Museo Nacional de Arqueología, Historia y Etnología. Diccionario de Mitología Nahua (en castellà), 1905, p. 822. ISBN 978-9684327955.
# Flègies (poble)

* Per a altres significats, vegeu «Flègies».
Els flègies (en grec antic Φλεγύαι)) eren un poble provinent de Tràcia o de Tessàlia que menciona Estrabó. Van viure a Tessàlia, Fòcida i Beòcia. Homer els menciona com un dels pobles que va prendre part a la guerra de Troia. També diu que van voler envair Tebes, i que per això Amfíon va envoltar la ciutat de muralles.
A Beòcia una ciutat portava el nom de Flègia, segons Pausànies i diu que va ser fundada per Flègies, on va reunir els millors soldats de Grècia. Els flègies, amb el temps es van separar dels seus veïns i van començar a saquejar-los, fins que finalment van marxar contra el Temple d'Apol·lo a Delfos. Els argius van córrer a defensar-lo però Flègies va incendiar el temple. Apol·lo va apagar el foc i Flègies va ser castigat a restar eternament a l'Hades.

## Referències

* ↑ Homer. La Ilíada, XIII, 302
* ↑ Pausànies. Descripció de Grècia, IX, 36, 2-3
# Malomikhàilovka

Malomikhàilovka - Маломихайловка (rus) - és un poble de l'óblast de Bélgorod, a Rússia. El 2010 tenia 758 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# San Pedro del Valle

San Pedro del Valle és un municipi de la província de Salamanca a la comunitat autònoma de Castella i Lleó. Limita al Nord amb Juzbado, a l'Est amb Almenara de Tormes i Zarapicos, al Sud amb Porteros (Carrascal de Barregas) i a l'Oest amb Vega de Tirados.

## Demografia

Evolució demogràfica :
| 1991 | 1996 | 2001 | 2004 |
| 149 | 134 | 123 | 127 |
# Sayf al-Din Suri

Sayf al-Din Suri fou un sobirà shansabànida de Ghur, probablement amb títol d'amir. Era fill de Izz al-Din Husayn Shansabani al que va succeir quan va morir el 1146.
La concepció de l'estat per la família shansabànida aleshores encara era tribal i patrimonial i Sayf al-Din Suri va repartir el país entre els seus germans. Va conservar la fortalesa d'Istiya com a centre del seu domini i capital; el seu germà Malik Kutb al-Din Muhammad va rebre la regió de Warshad o Warshar (on va iniciar la construcció de la ciutat-fortalesa de Firuzkuh i va agafar el títol de Malik al-Djibal; el títol malik apareix per primer cop); Nasir al-Din Muhammad va rebre Madin; Ala al-Din Husayn el Wadjiristan; Baha al-Din Sam va rebre Sanga (al districte de Mandesh) i Fakhr al-Din Masud va rebre Kashi al riu Hari Rud superior. La solidaritat familiar que esperava Sayf al-Din no estava ben arrelada i aviat van esclatar lluites entre els germans. Kutb al-Din que s'havia proclamat cap, va haver de fugir a la cort gaznèvida però el sultà Bahram Shah ben Masud (1118-1157) el va fer empresonar i després el va enverinar (1149).
Sayf al-Din Suri com a cap de família, va marxar immediatament a Gazni per complir amb l'obligació familiar de venjar al seu germà, i va ocupar la ciutat, però per manca de suport popular, ja que el poble i la noblesa eren molt fidels a la dinastia gaznèvida, la va haver d'abandonar. Quan tornava al seu territori al Ghur es va enfrontar a les forces de Bahram Shah i va caure presoner i fou executat per crucifixió considerada una mort innoble.
El va succeir com a cap de família i amir del Ghur el germà Baha al-Din Sam.

## Bibliografia

M. A. Ghafur, The Ghurids, Hamburg 1959.
# Can Poi del Bosc

«Can Poi del Bosc» té aquests significats:
* Can Poi del Bosc, 13, masia a la Garriga
* Can Poi del Bosc 15, masia a la Garriga
# Ànnovka

«Ànnovka» té aquests significats:

## Rússia

* Ànnovka (Baixkíria), localitat de la República de Baixkíria, a Rússia

## Ucraïna

* Ànnivka (Crimea), localitat de la República Autonoma de Crimea, a Ucraïna.
* Hannivka (Luhansk), localitat de l'óblast de Luhansk, a Ucraïna.
# Fort Morgan

Fort Morgan és una població dels Estats Units a l'estat de Colorado. Segons el cens del 2000 tenia 11.034 habitants.

## Demografia

Segons el cens del 2000, Fort Morgan tenia 11.034 habitants, 3.887 habitatges, i 2.736 famílies. La densitat de població era de 955,2 habitants per km².
Dels 3.887 habitatges en un 37,5% hi vivien nens de menys de 18 anys, en un 54,6% hi vivien parelles casades, en un 10,9% dones solteres, i en un 29,6% no eren unitats familiars. En el 25,6% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,32.
Per edats la població es repartia de la següent manera: un 30,2% tenia menys de 18 anys, un 9,6% entre 18 i 24, un 29,1% entre 25 i 44, un 18,1% de 45 a 60 i un 13,1% 65 anys o més.
L'edat mediana era de 32 anys. Per cada 100 dones de 18 o més anys hi havia 97,6 homes.
La renda mediana per habitatge era de 33.128 $ i la renda mediana per família de 36.134 $. Els homes tenien una renda mediana de 27.667 $ mentre que les dones 22.346 $. La renda per capita de la població era de 15.024 $. Entorn del 8,9% de les famílies i el 12,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Morgan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Fort Morgan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Malone

«Malone» té aquests significats:
* Geografia:
** Malone (Florida)
** Malone (Nova York)
** Malone-Porter, concentració de població designada pel cens dels Estats Units a l'estat de Washington.
* Biografies:
** Dorothy Malone (1925-2018), actriu estatunidenca.
** Karl Malone (Bernice, Louisiana, 1963), jugador de bàsquet estatunidenc.
* Miscel·lània:
** Bugsy Malone, pel·lícula dirigida per Alan Parker estrenada el 1976.
** Malone (pel·lícula), pel·lícula del 1987 protagonitzada per Burt Reynolds.
** Molly Malone, himne no oficial de Dublín, Irlanda.
# San Pelayo

«San Pelayo» té aquests significats:
* San Pelayo (Valladolid), municipi a la província de Valladolid (comunitat autònoma de Castella i Lleó)
* San Pelayo de Guareña, municipi a la província de Salamanca (Castella i Lleó)
* Monestir de San Pelayo, monestir catòlic a la ciutat d'Oviedo, al Principat d'Astúries (Espanya)
# Shahab (míssil)

Shahab ( persa: شهاب) és una classe de míssils balístics iranians de curt i llarg abast, en servei des de 1988.
Hi ha sis variants diferents:
* Shahab-1 (1987)
* Shahab-2 (1990)
* Shahab-3 (1998)
* Shahab-4
* Shahab-5
* Shahab-6 (Toqyān)
# Can Pol (Anglès)

Can Pol és un edifici al municipi d'Anglès catalogat a l'Inventari del Patrimoni Arquitectònic de Catalunya. Casa medieval transformada de la qual no hi ha data fixa, encara que a la casa del costat dret, el número 3, té una llinda monolítica amb la data de 1635. Edifici de quatre plantes entre mitgeres, d'una sola crugia i coberta de dues aigües a la façana del costat esquerre del carrer d'Avall. Respon a la tipologia de casa medieval transformada. La planta baixa té un portal de permòdols emmarcat de pedra d'estructura rectangular. La porta és de fusta i la llinda, monolítica i de recent factura, té un baix relleu triangular central. El primer pis té una finestra de pedra amb una llinda monolítica horitzontal decorat amb una creu una estructura vegetal triangular a la part central i inferior. El segon pis té una finestra petita amb impostes avançades i sense llinda. El tercer pis no té obertures, però es veuen unes arcades de rajol, segurament obertes durant el segle xix, així com aquest pis superior, ara tapades i reomplertes de pedra de maçoneria. La façana és de pedra vista per subtracció de l'arrebossat original.

## Referències

* 1 2 3 4 5 6 7 «Can Pol». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Zea Mays

Zea Mays es un grup musical de rock sorgit a Bilbao el 1997.

## Components de la banda

* Asier Basabe (bateria)
* Ruben Gonzalez (baix)
* Iñaki Imaz (guitarra)
* Aiora Renteria (cantant)

## Història

L'estiu de 1997 van gravar 7 temes per a una maqueta, amb la qual van guanyar el Concurs de Maquetes Juvenils del País Basc d'aquell mateix any. El premi els va donar un gran impuls i gràcies a això van programar diversos concerts a tot el País Basc. El 1998, va ser considerada la millor banda basca en el concurs de pop-rock de Bilbao.
El setembre del 1998, van gravar el seu primer àlbum, l'homònim Zea Mays. Segons la revista Mondo Sonoro, va ser un dels 10 millors discos del País Basc d'aquell any. Després d'una gran quantitat de concerts, al març de 2000 van llançar el seu segon àlbum: Elektrizitatea. Va ser el millor país basc d'aquest any, una altra vegada segons Mondo Sonoro. Al setembre del mateix any van començar una gira per Holanda.
El juliol de 2002 van gravar el seu tercer àlbum: Harrobian, aquest cop amb el segell discogràfic Gaztelupeko Hotsak. Just abans havien gravat una versió del tema Kantuz de Mikel Laboa. L'estiu de 2003 van fer una altra gira per Europa: Alemanya i Països Baixos. Durant aquest any, hi va haver nombrosos concerts al País Basc. Van anar a Festimad el 2004 i després d'això es van retirar a gravar un nou àlbum.
El març de 2005 es va llançar Sortuz, grabitatearen aurka. Considerat un gran èxit, el grup es va convertir en un de les bandes líder al País Basc. Al desembre de 2006, van col·laborar en l'àlbum col·lectiu 18/98+ Auzolanean amb el tema Astero, ostera hastera.
El 2007, ja amb deu anys d'experiència, es va llançar el nou treball Morphina, que va incloure un DVD amb vídeos de concerts de tota una dècada. El 2010, Era va veure la llum. En paraules de la pròpia banda, el més ballable de tots els treballs, més directe i més positiu. Després hi va haver altres dos àlbums, Da i Harro, aquest darrer un disc amb sons "salvatges, senzills, obscurs i alegres".
El 2017, amb motiu del 20è aniversari, van treure un treball amb les millors cançons anomenat Zea Mays 20 Urte.

## Discografia

* Zea Mays (1998)
* Elektrizitatea (2000)
* Harrobian (2002)
* Sortuz, grabitatearen aurka (2005)
* Morphina (2007)
* Era (2011)
* Da (2013, autoeditat)
* Harro (2016)
* Zea Mays 20 Urte (2017)

## Referències

* ↑ (castellà) Zea Mays: 'Estamos orgullosos de nuestra carrera y del nuevo disco', eitb.eus, 3 de novembre 2016 (data d'accés: 28-12-2018)

## Enllaços externs

* Zea Mays - Lloc web oficial
# Fort Montgomery

Fort Montgomery és una concentració de població designada pel cens dels Estats Units a l'estat de Nova York. Segons el cens del 2000 tenia 1.418 habitants.

## Demografia

Segons el cens del 2000, Fort Montgomery tenia 1.418 habitants, 574 habitatges, i 393 famílies. La densitat de població era de 372,4 habitants/km².
Dels 574 habitatges en un 31,7% hi vivien nens de menys de 18 anys, en un 57,3% hi vivien parelles casades, en un 7,1% dones solteres, i en un 31,5% no eren unitats familiars. En el 25,8% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3.
Per edats la població es repartia de la següent manera: un 23,6% tenia menys de 18 anys, un 5,3% entre 18 i 24, un 33,9% entre 25 i 44, un 25,4% de 45 a 60 i un 11,8% 65 anys o més.
L'edat mediana era de 38 anys. Per cada 100 dones de 18 o més anys hi havia 100,7 homes.
La renda mediana per habitatge era de 62.578 $ i la renda mediana per família de 65.708 $. Els homes tenien una renda mediana de 45.781 $ mentre que les dones 36.146 $. La renda per capita de la població era de 24.520 $. Entorn de l'1,5% de les famílies i el 2,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Montgomery». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Fort Montgomery». American Fact Finder. Oficina del Cens dels Estats Units, 12-01-2010.